Aeropuerto Hato

Aeropuerto Internashonal Hato òf Aeropuerto Hato, ofisialmente Curaçao International Airport, ta e aeropuerto di Kòrsou ku ta situá na Hato, parti nort di e isla, 12 kilometer di Willemstad. E aeropuerto tin servisio pa Nort Amérika, Sur Amérika, Oropa i Karibe ku un largura di pista di aterisahe ku ta hasi e aeropuerto number sinku di Karibe.

 Historia 
Inisialmente e aeropuerto tabata konosí komo "Vliegveld Hato Airport", segun e área den serkania, Hato. Dia 5 di yanüari 1954 e ta wòrdu duná e nòmber ofisial "Dr. Albert Plesman Airport", na honor di e direktor di KLM ku resien a fayesé. Popularmente e tabata wòrdu yama Aeropuerto Plesman of Plesman Airport, mientras e nòmber di Hato tambe e keda den uso, hasta te awe. Na 1976, ku e desishon pa kambia e struktura hurídiko di e aeropuerto i ekspande su fasilidatnan, e disidí tambe di kambia e nòmber ofisial pa "Curaçao International Airport".

Durante Di Dos Guera Mundial Aeropuerto Hato tabata un di e aeropuertonan mas importante den e área di Karibe. 

E aeropuerto tabata un hub pa Dutch Antilles Expres i Antilliaanse Luchtvaart Maatschappij ku despues a bira Air ALM i su suksesor Dutch Caribbean Airlines te ora DCA a bai bankrut den 2004. Awendia e ta un base pa Insel Air i Divi Divi Air.

 Terminal 
Aeropuerto Hato tabata usa un terminal mas chikitu ku a wòrdu inougurá dia 1 di mart 1947 pa Gobernador Kasteel. Despues di tempu el a bin sera su portanan na kuminsamentu di 2006.

Na aña 2006 un terminal nobo a habri ku un kapasidat di 1,6 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat. Banda di esaki e aeropuerto konosé dos terminal di kargo ku un kapasidat di 11.000 tòn.

 Kompania aéreo i destino 
Aerolineanan ku ta sirbi Aeropuerto Hato ta bula destinonan prinsipalmente den Karibe i Sur Amérika ku flotanan chikitu te medio grandi. Esunnan ku mas moveshon i ku ta transportá mas pasahero ta entre otro Insel Air, KLM Royal Dutch Airlines, American Airlines i Arkefly i Copa Airlines i Jetblue Airways i Air Berlin.

 Norteamérika 
 American Airlines (Miami)
 JetBlue Airways (New York) kuminsando den desember
 Insel Air (Miami, Charlotte)
 Air Canada (Montréal–Trudeau)

 Sur Amérika 
 Estelar Airlines (Caracas)
 Avianca (Bogotá)
 Avianca/Aerogal (Bogotá)
 Avior Airlines (Caracas, Maracaibo Venezuela )
 Insel Air (Las Piedras/Punto Fijo, Paramaribo/Zanderij, Valencia [Venezuela] )
 Surinam Airways (Paramaribo/Zanderij, Port of Spain)

 Karibe 
 Divi Divi Air (Kralendijk, Boneiru)
 Z Air (Kralendijk, Boneiru)
 Insel Air (Kingston, Kralendijk, Boneiru, Oranjestad, Aruba, Philipsburg Sint Maarten, Port-au-Prince, San Juan, Puerto Rico, Santo Domingo-Las Américas, La Romana Republika Dominikano
 Surinam Airways (Port of Spain, Paramaribo)
 Insel air Aruba (Georgetown, Aruba, Caracas, (Charter: St.Maarten)

 Oropa 
 Arkefly (Amsterdam)
 Blue Panorama Airlines (Milan-Malpensa) temporal
 KLM (Amsterdam)
 Air Berlin (Dusseldorf)

 Servisionan temporal 
 Air Canada Toronto
 Sunwing Airlines Toronto
 Wesjet Airlines Toronto
 GOL Airliners Sao Paulo, Caracas

 Servisionan charter 
 Divi Divi Air
 Valencia, Venezuela
 Aruba

 Insel Air
 Havana, Cuba
 Manaus, Brasil
 Orlando, Merka
 Panamá-stat, Panama
 Punta Cana, Republika Dominikano
 San José, Costa Rica
 Z Air
 Aruba

 Karga 
 Amerijet International
 Cargolux
 DHL Aero Expreso
 FedEx
 Líneas Aéreas Suramericana
 Lufthansa Cargo
 Martinair Cargo

 Infrastruktura i servisio 
 Pista di aterisahe 
Aeropuerto Internashonal Hato tin un solo pista di direkshon 11/29 ku un largura di 3.410 meter i 60 meter di hanchura. 3.410 meter ta sufisiente pa por akapará tur tipo di avion den tur tipo di kondishon. Pista 11 tin 2.580 meter disponibel pa aterisá i 3.410 meter pa despehá ku un altura di 8 meter. Pista 29 tin 3.410 meter disponibel pa tantu aterisá komo despehá ku un altura di 9 meter.

 Akseso 
 Transporte públiko 
Aeropuerto Internashonal Hato tin un konekshon ku sentro di suidat pa medio di konvoi 2A, 2B òf 2C . Konvoi Punda-Hato-Souax ta hiba bo aeropuerto kada ora ku un durashon di kasi un ora. Servisio riba e trayektoria den siman i riba djasabra ta kuminsá for di 06:15 di mainta i ta terminá 10:15 di anochi. Riba djadumingu konvoi ta kore for di 08:15 di mainta te ku 10:15 di anochi. Konvoi 4B Otrobanda-Hato-Souax ta hiba bo aeropuerto kada ora saliendo for di 06:30 di mainta te 10:30 di anochi den siman i riba djasabra so. 

 Wak tambe 
 Outoridat di Aviashon Sivil di Kòrsou
 Lista di aeropuerto den Karibe Hulandes

Category:Aviashon
Category:Kòrsou